चहेते पार्षदों को रेवड़ियों की तरह स्ट्रीट लाइट बांट रहा प्रशासन
टेंडर के नियमों को ताक पर रख परिषद ने लाइटें लगवाईं
भास्करन्यूज | हांसी
नगरपरिषद प्रशासन स्ट्रीट लाइटें रेवड़ियों की तरह बांट रहा है। जिन इलाकों के लिए स्ट्रीट लाइटों के टेंडर दिए गए। उनकी बजाए पार्षदों को उनके इलाकों में लगाने के लिए स्ट्रीट लाइटें दी जा रही हैं। मामले का भंडाफोड़ पूर्व पार्षद पार्षद प्रतिनिधि गोविंद सिंगला ने किया है। उन्होंने सीएम विंडो में शिकायत डाली है। साथ ही आरटीआई लगाकर परिषद प्रशासन से जानकारी मांगी है।
गौरतलब है कि शहर की स्ट्रीट लाइट व्यवस्था अरसे से विवादों के घेरे में है। नया विवाद निर्धारित स्थान पर पूरी स्ट्रीट लाइटें लगाकर चेयरपर्सन समर्थक पार्षदों में लाइटें बांटने को लेकर शुरू हुआ है। मामला हिसार चुंगी से रेलवे स्टेशन पर स्ट्रीट लाइट लगाने से जुड़ा है। परिषद प्रशासन ने इस रोड पर 20 स्ट्रीट लाइट लगाने के लिए टेंडर आमंत्रित किया। करीब पांच लाख रुपए की लागत से खंभों सहित 20 एलईडी लाइटें लगाने को टेंडर आमंत्रित किया गया। टेंडर छोड़ दिया गया, इस बीच कुछ पार्षदों ने उनके इलाकों में भी एलईडी स्ट्रीट लाइट लगवाने की मांग कर दी। परिषद प्रशासन ने इस पर हिसार चुंगी से स्टेशन तक रोड पर सिर्फ 12 लाइटें ही लगवाईं।
परिषद से जुड़े सूत्रों का कहना है कि बाकी बची आठ स्ट्रीट लाइटें पार्षदों के कहने पर उनके इलाकों में लगवाई गई। हालांकि यह नियमों के विपरीत है। सूत्रों के अनुसार जिन इलाकों के लिए सड़क, स्ट्रीट लाइट, नालों या विकास के अन्य कार्यों के लिए टेंडर छोड़े जाते हैं, काम उन्हीं इलाकों में ही होता है। दूसरे इलाके में काम करवाने के लिए अलग से टेंडर छोड़े जाते हैं। मगर परिषद प्रशासन ने स्ट्रीट लाइटों के मामले में नियमों को ताक पर रख दिया है। मामले में परिषद प्रशासन यह कह कर पल्लू झाड़ने का प्रयास कर रहा है कि अभी ठेकेदार को पेमेंट नहीं की गई है। पेमेंट होगी या नहीं, इस सवाल पर स्पष्ट जवाब नहीं।
^जो लाइटें लगी हैं, उनमें हेराफेरी हुई है। लाइटें बिना किसी मार्का के कंपनी की लगी हैं। 20 लाइटों में से 12 लगाकर बाकी चहेते पार्षदों को बांट दी गई हैं। मामले में सीएम विंडो पर शिकायत की है और आरटीआई भी लगाई है।\\\'\\\' -गोविंदसिंगला, पार्षद प्रतिनिधि, वार्ड दस
^हिसार चुंगी से रेलवे स्टेशन रोड पर स्ट्रीट लाइट लगाने वाले ठेकेदार को अभी पेमेंट नहीं की गई है। अभी लाइट लगाने का कुछ काम पेंडिंग है। जो काम पेंडिंग है, उसे जल्द पूरा करवा लिया जाएगा।\\\'\\\' -विनोदसैनी, नगर परिषद चेयरपर्सन प्रतिनिधि
परमिशन लेकर लगवाई गई हैं: ईओ
^हिसारचुंगी से रेलवे स्टेशन रोड पर 12 स्ट्रीट लाइटें लगाई गई हैं। बाकी लाइटें कहीं और लगी हैं। इसके लिए परमिशन ली गई। लाइटों के लिए वहां पर पहले से पोल लगे थे, इसलिए नए पोल नहीं लगाए। नए पोल से खर्च बढ़ जाता। अगर एलईडी लाइटों की क्वालिटी की बात है तो उसकी जांच करवा लेंगे।\\\'\\\' -अमनढांडा, कार्यकारी अधिकारी, नगर परिषद
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva